Document ID: /roh_data/filtered/fineweb-2-filterrobots_roh.jsonl.gz/70135

Kalle Koblet è arrivà per l'emprima giada sisum il podest tar ina cursa da la cuppa mundiala. En la Sierra Nevada gudogna il Svizzer da 25 onns avant il Spagnol Lucas Eguibar ed il Franzos Loan Bozzolo. Fin uss era in segund plaz il meglier resultat da Koblet en la cuppa mundiala. Ed il december passà er el daventà terz tar a Cervinia en l'Italia.
Tar las dunnas ha Sophie Hediger sco 9avla procurà per il meglier resultat svizzer. Per las atletas ed ils atlets dal snowboardcross suondan uss cursas en la patria – mesemna e gievgia han lieu las proximas cursas da la cuppa mundiala a Veysonnaz.